
คำนำ

		ตามมติคณะรัฐมนตรี เมื่อวันที่ 20 มีนาคม 2555 เห็นชอบให้หน่วยงานราชการดำเนินมาตรการลดใช้พลังงานลงให้ได้อย่างน้อย 10 %  เมื่อเทียบกับการใช้พลังงานปีที่ผ่านมาเพื่อช่วยชาติลดภาระรายจ่ายในการนำเข้าน้ำมันจากแหล่งต่างประเทศ และจักได้กระตุ้นให้ภาคเอกชน ภาคประชาชนได้ตระหนักถึงความจำเป็นต้องร่วมมือกันใช้พลังงานอย่างรู้ค่า
		องค์การบริหารส่วนตำบลท่าซอม ได้ตระหนักถึงความสำคัญของการลดใช้พลังงานจึงได้จัดทำแผนปฏิบัติการลดการใช้พลังงานภาครัฐขึ้น เพื่อเป็นแนวทางในการประหยัดพลังงานขององค์การบริหารส่วนตำบลท่าซอมให้เป็นไปในทิศทางเดียวกัน
		ทั้งนี้  การปรับเปลี่ยนพฤติกรรมการใช้พลังงานเป็นการเพิ่มประสิทธิภาพการประหยัดพลังงานให้บรรลุวัตถุประสงค์ที่กำหนดไว้และบังเกิดผลเป็นรูปธรรม  ซึ่งการลดใช้พลังงานให้เกิดผลสัมฤทธิ์ยิ่งขึ้นนั้น  ต้องอาศัยความร่วมมือจากคณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลท่าซอม ช่วยกันรณรงค์ให้เกิดวินัยและสร้างจิตสำนึกในการประหยัดพลังงาน และสนับสนุนการใช้พลังงานอย่างมีประสิทธิภาพ  เพื่อลดการใช้พลังงานให้เป็นไปตามเป้าหมายที่กำหนดไว้





คณะทำงานลดการใช้พลังงาน
องค์การบริหารส่วนตำบลท่าซอม
อำเภอหัวไทร  จังหวัดนครศรีธรรมราช

แผนปฏิบัติการลดการใช้พลังงาน  ขององค์การบริหารส่วนตำบลท่าซอม

1. ที่มาหลักการและเหตุผล
		ด้วยมติคณะรัฐมนตรีเมื่อวันที่  20  มีนาคม  2555  เห็นชอบให้หน่วยงานราชการดำเนินมาตรการลดใช้พลังงานลงให้ได้อย่างน้อย  10% เมื่อเทียบกับการใช้พลังงานปีที่ผ่านมา เพื่อช่วยชาติลดภาระรายจ่ายในการนำเข้าน้ำมันจากแหล่งต่างประเทศ และจักได้กระตุ้นให้ภาคเอกชน ภาคประชาชนได้ตระหนักถึงความจำเป็นต้องร่วมมือกันใช้พลังงานอย่างรู้ค่า
		ดังนั้น  เพื่อปฏิบัติตามมติคณะรัฐมนตรีดังกล่าวข้างต้น  องค์การบริหารส่วนตำบลท่าซอมในฐานะหน่วยงานราชการ  ซึ่งตะหนักและให้ความสำคัญกับการดำเนินการตามนโยบายของรัฐบาล  และเพื่อให้องค์การบริหารส่วนตำบลท่าซอมสามารถลดการใช้พลังงานอย่างมีประสิทธิภาพได้อย่างต่อเนื่อง  สอดคล้อกับสภาพปัจจุบันและสถานการณ์ด้านพลังงานของประเทศ  องค์การบริหารส่วนตำบลท่าซอมจึงได้จัดทำแผนปฏิบัติการลดการใช้พลังงานและมาตรการใช้พลังงานอย่างน้อย 10% เมื่อเทียบกับการใช้พลังงานปีที่ผ่านมา  โดยต้องอาศัยความร่วมมือจากคณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลท่าซอมช่วยกันรณรงค์ให้เกิดวินัยและสร้างจิตสำนึกในการประหยัดพลังงาน และสนับสนุนการใช้พลังงานอย่างมีประสิทธิภาพ  เพื่อลดการใช้พลังงานให้เป็นไปตามเป้าหมายที่กำหนดไว้
2. วัตถุประสงค์
		2.1 เพื่อให้การใช้พลังงานขององค์การบริหารส่วนตำบลท่าซอมเป็นไปอย่างมีประสิทธิภาพ  และมีการลดปริมาณการใช้พลังงานลง 10% เมื่อเทียบกับการใช้พลังงานปีที่ผ่านมา
		2.2 เพื่อใช้เป็นกรอบแนวทางในการดำเนินการลดใช้พลังงานและติดตามผลการใช้พลังงาน
		2.3 เพื่อให้เห็นถึงภาพรวมและผลการดำเนินการบริหารจัดการด้านการลดใช้พลังงานขององค์การบริหารส่วนตำบลท่าซอมที่เป็นอยู่ในปัจจุบันอันจะนำไปสู่การวางแผนปรับปรุงแก้ไขต่อไป
		2.4 เพื่อสร้างจิตสำนึกให้คณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลท่าซอม  เกิดความตระหนักและมีส่วนร่วมปฏิบัติตามมาตรการลดใช้พลังงานอย่างต่อเนื่อง  ทำให้เกิดการปรับเปลี่ยนพฤติกรรมการใช้พลังงานอย่างรู้ค่า  ใช้อย่างคุ้มค่า  และเกิดประโยชน์สูงสุด
3. เป้าหมาย		
		องค์การบริหารส่วนตำบลท่าซอมสามารถลดปริมาณการใช้พลังงานลง 10% เมื่อเทียบกับการใช้พลังงานปีที่ผ่านมา
4. กลยุทธ์ในการดำเนินงาน
		กลยุทธ์ที่ 1 การเพิ่มประสิทธิภาพการลดใช้พลังงานขององค์การบริหารส่วนตำบลท่าซอม
		กลยุทธ์ที่ 2 การสร้างจิตสำนึกและส่งเสริมการมีส่วนร่วมของบุคลากรให้มีการประหยัดพลังงาน
		กลยุทธ์ที่ 3 การติดตามประเมินผลการดำเนินงานตามแผนปฏิบัติการลดใช้พลังงานขององค์การบริหารส่วนตำบลท่าซอม

5. แนวทางการดำเนินงาน
		1. การเพิ่มประสิทธิภาพการลดใช้พลังงานขององค์การบริหารส่วนตำบลท่าซอม
			1.1 มีการกำหนดมาตรการและแนวทางปฏิบัติในการลดใช้พลังงานขององค์การบริหารส่วนตำบลท่าซอม  ดังต่อไปนี้
				1) แต่งตั้งคณะทำงานลดการใช้พลังงานภาครัฐขององค์การบริหารส่วนตำบลท่าซอม  เพื่อจัดทำแผนปฏิบัติการลดการใช้พลังงานให้เป็นไปตามมติคณะรัฐมนตรี
				2) กำหนดมาตรการและแนวทางในการลดใช้พลังงานด้านไฟฟ้าและน้ำมันเชื้อเพลิงและด้านอื่น ๆ ที่ส่งผลให้การใช้พลังงานลดลง
			1.2 ให้นำมาตรการและแนวทางในการลดใช้พลังงานขององค์การบริหารส่วนตำบลท่าซอม มาใช้เป็นตัวชี้วัดประเมินผลการปฏิบัติราชการประจำปี
		2. การสร้างจิตสำนึกและส่งเสริมการมีส่วนร่วมของบุคลากรให้มีการประหยัดพลังงาน
			2.1 เผยแพร่ประชาสัมพันธ์  รณรงค์  และเชิญชวนให้ทุกคนมีส่วนร่วมในการลดใช้พลังงานผ่านช่องทางต่าง ๆ อย่างต่อเนื่อง
			2.2 ประชาสัมพันธ์ให้ทุกคนตระหนักถึงความสำคัญของการลดใช้พลังงานเพื่อช่วยลดการนำเข้าน้ำมันจากต่างประเทศ
		3. การติดตามประเมินผลการดำเนินงานตามแผนปฏิบัติการลดใช้พลังงานขององค์การบริหารส่วนตำบลท่าซอม
			3.1 ให้คณะผู้บริหาร ผู้อำนวยการกอง หัวหน้าสำนัก หัวหน้าส่วนราชการ ในองค์การบริหารส่วนตำบลท่าซอมควบคุมดูแลให้มีการดำเนินการตามมาตรการ  ดังนี้
				1) ควบคุม ดูแล การปฏิบัติตามมาตรการลดใช้พลังงานไฟฟ้าและน้ำมันเชื้อเพลิงขององค์การบริหารส่วนตำบลท่าซอมอย่างเคร่งครัด
				2) พิจารณาปรับปรุงแก้ไขปัญหาและอุปสรรคในการดำเนินงานเพื่อให้มีประสิทธิภาพและเกิดประโยชน์สูงสุด
			3.2 ให้คณะทำงานลดการใช้พลังงานขององค์การบริหารส่วนตำบลท่าซอมตรวจสอบและติดตามผลการปฏิบัติตามมาตรการ/แนวทางการลดใช้พลังงาน  ดังนี้
				1) ดำเนินการตรวจสอบและติดตามผลการปฏิบัติงานตามมาตรการ/แนวทางการลดใช้พลังงาน
				2) รายงานผลการปฏิบัติตามมาตรการ/แนวทางการลดใช้พลังงานขององค์การบริหารส่วนตำบลท่าซอมผ่านทาง www.e-report.energy.go.th
				3) สรุปผลการตรวจสอบและติดตามผลการปฏิบัติตามมาตรการ/แนวทางการลดใช้พลังงาน รวมทั้งรายงานปัญหา  อุปสรรค  และข้อเสนอแนะเป็นประจำทุก 6 เดือน

6. วิธีการดำเนินการ
	กิจกรรม
	เป้าหมาย
	ระยะเวลา
	ผู้รับผิดชอบ

	1.แต่งตั้งคณะทำงานลดการใช้พลังงานองค์การบริหารส่วนตำบลท่าซอม
	มีผู้รับผิดชอบที่ชัดเจน
	ภายในเดือนตุลาคม
	ฝ่ายเลขาคณะทำงาน

	2. จัดทำแผนปฏิบัติการลดการใช้พลังงาน มาตรการ/แนวทางลดการใช้พลังงานขององค์การบริหารส่วนตำบลท่าซอม
	มีแผนปฏิบัติการฯและมาตรการประหยัดพลังงาน
	ภายในเดือนตุลาคม
	คณะทำงานจัดทำแผนปฏิบัติการลดใช้พลังงานฯ

	3. ประชาสัมพันธ์แผนปฏิบัติการลดการใช้พลังงานฯ และมาตรการ/แนวทางปฏิบัติลดการใช้พลังงานขององค์การบริหารส่วนตำบลท่าซอม ให้คณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลท่าซอมทราบและถือปฏิบัติ
	คณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลท่าซอมทราบ และถือปฏิบัติอย่างจริงจังและต่อเนื่อง
	ตลอดปี
	หน่วยงานในองค์การบริหารส่วนตำบลท่าซอมทุกหน่วย

	4. คณะผู้บริหาร ข้าราชการ ลูกจ้างและบุคคลที่ปฏิบัติงานในองค์การบริหารส่วนตำบลท่าซอม ปฏิบัติตามมาตรการ/แนวทางปฏิบัติลดการใช้พลังงานขององค์การบริหารส่วนตำบลท่าซอม
	ปริมาณการใช้พลังงานลดลงไม่น้อยกว่าร้อยละ 10 เมื่อเทียบกับการใช้พลังงานปีที่ผ่านมา
	ตลอดปี
	บุคลากรในองค์การบริหารส่วนตำบลท่าซอมทุกคน

	5. รายงานข้อมูลปริมาณการใช้พลังงาน และข้อมูลพื้นฐานสำหรับการทำดัชนีการใช้พลังงานผ่านทางwww.e-report.energy.go.th ของ สนพ. 
	กรอกข้อมูลผ่านระบบได้ถูกต้อง ครบถ้วน สมบูรณ์ ตามกำหนด
	ทุกเดือน
	คณะทำงานจัดทำแผนปฏิบัติการลดใช้พลังงานฯ

	6. กำกับ ดูแล ติดตามการปฏิบัติตามมาตรการ/แนวทางปฏิบัติลดการใช้พลังงานขององค์การบริหารส่วนตำบลท่าซอม
	ปริมาณการใช้พลังงานลดลงไม่น้อยกว่าร้อยละ 10 เมื่อเทียบกับการใช้พลังงานปีที่ผ่านมา
	ตลอดปี
	คณะทำงานจัดทำแผนปฏิบัติการลดใช้พลังงานฯ

	7. ประมวลผลการปฏิบัติตามมาตรการ/แนวทางปฏิบัติลดการใช้พลังงานขององค์การบริหารส่วนตำบลท่าซอมและปริมาณการใช้พลังงาน
	รายงานผลการใช้พลังงานขององค์การบริหารส่วนตำบลท่าซอมให้ผู้เกี่ยวข้องทราบ
	ทุกเดือน
	คณะทำงานจัดทำแผนปฏิบัติการลดใช้พลังงานฯ

	8. ทบทวนผลการดำเนินการเพื่อวางแผนปรับปรุง แก้ไข และพัฒนาแผนปฏิบัติการลดการใช้พลังงาน
	มีข้อมูลเพื่อจัดทำแผนปฏิบัติการลดใช้พลังงานในปีต่อไปให้มีประสิทธิภาพมากยิ่งขึ้น
	ทุก 6 เดือน
	คณะทำงานจัดทำแผนปฏิบัติการลดใช้พลังงานฯ

7. ระยะเวลาดำเนินการ
	ประจำปีงบประมาณ พ.ศ. 2563
8. ผลที่คาดว่าจะได้รับ
	1. องค์การบริหารส่วนตำบลท่าซอม สามารถลดการใช้พลังงานได้ตามมติคณะรัฐมนตรี
	2. บุคลากรขององค์การบริหารส่วนตำบลท่าซอม  มีส่วนร่วมและมีจิตสำนึกในการลดการใช้พลังงาน
	3. บุคลากรขององค์การบริหารส่วนตำบลท่าซอม สามารถนำมาตรการลดการใช้พลังงานไปเผยแพร่ให้กับบุคคลใกล้เคียงได้



			
		












    5
มาตรการลดการใช้พลังงาน
ขององค์การบริหารส่วนตำบลท่าซอม
	มาตรการ/แนวทางการปฏิบัติ
	หน่วยงานที่
รับผิดชอบ

	1. ระบบปรับอากาศ
    1.1 ตั้งอุณหภูมิเครื่องปรับอากาศไว้ที่ 25 – 27 องศาเซลเซียส
    1.2 ลดชั่วโมงการทำงานของเครื่องปรับอากาศในแต่ละวัน  โดยกำหนดช่วงเวลาเปิด-ปิดเครื่องปรับอากาศตามความเหมาะสม โดยให้เปิดใช้ในเวลา
          > ช่วงเช้า  เปิดเวลา 09.00 น. – ปิด 11.30 น.
          > ช่วงบ่าย เปิดเวลา 13.00 น. – ปิด 16.00 น.
    1.3 จัดให้มีการตรวจเช็คทำความสะอาดแผ่นกรองอากาศและคอยล์ความเย็น อย่างน้อยเดือนละ 1 ครั้ง
    1.4 จัดให้มีการตรวจเช็คทำการล้างครั้งใหญ่ เพื่อทำความสะอาดแผงระบายความร้อนทุก 6 เดือน
    1.5 ปิดหน้าต่างให้สนิท/ปิดผ้าม่าน/มู่ลี่ ติดกันสาด เลื่อนตู้มาติดผนังในด้านที่ไม่ต้องการแสงสว่าง เพื่อไม่ให้เกิดการสูญเสียความเย็นและการถ่ายเทความร้อนจากภายนอกเข้าสู่พื้นที่ที่มีการปรับอากาศ
    1.6 เปิด – ปิดประตูเข้า – ออกของห้องที่มีการปรับอากาศเท่าที่จำเป็นและระมัดระวังไม่ให้ประตูห้องปรับอากาศเปิดค้างไว้
    1.7 หลีกเลี่ยงการติดตั้งและใช้เครื่องใช้ไฟฟ้าที่เป็นแหล่งกำเนิดความร้อนในห้องที่มีการปรับอากาศ เช่น ตู้เย็น ตู้แช่น้ำเย็น กาต้มน้ำ ไมโครเวฟ เครื่องถ่ายเอกสาร เป็นต้น
    1.8 ลดภาระการทำงานของเครื่องปรับอากาศ โดยขนย้ายสิ่งของหรือเอกสารที่ไม่จำเป็นออกจากห้องปฏิบัติงาน รวมถึงเอกสารเก่าที่ไม่ได้ใช้งานประจำให้ส่งเก็บตามระเบียบฯ ว่าด้วยงานสารบรรณ
   1.9 สำรวจเครื่องปรับอากาศที่มีอายุการใช้งานนาน และจัดทำแผนขอทดแทนเครื่องปรับอากาศประกอบคำขอตั้งงบประมาณรายจ่ายประจำปี

	ทุกหน่วยในองค์การบริหารส่วนตำบลท่าซอม

	2. ระบบแสงสว่าง
    2.1 ให้เปิดไฟฟ้าและแสงสว่างในห้องทำงานเฉพาะเท่าที่ปฏิบัติงานอยู่ ปิดไฟฟ้าแสงสว่างที่ไม่จำเป็นในการใช้งาน
    2.2 ปิดไฟฟ้าแสงสว่างระหว่างหยุดพักกลางวัน (เวลา 12.00 น. – 13.00 น.)
    2.3 ถอดหลอดไฟในบริเวณที่มีแสงสว่างมากเกินความจำเป็นหรือพิจารณาใช้แสงธรรมชาติจากภายนอก
    2.4 แยกสวิทซ์ควบคุมอุปกรณ์แสงสว่างเพื่อให้สามารถควบคุมการใช้งานอุปกรณ์แสงสว่างได้อย่างเหมาะสมและสอดคล้องกับความจำเป็นแทนการใช้หนึ่งสวิทซ์ควบคุมหลอดแสงสว่างจำนวนมาก
    2.5 ทำความสะอาดฝาครอบโคม หลอดไฟ และแผ่นสะท้อนแสงในโคมไฟ เพื่อให้อุปกรณ์แสงสว่างมีความสะอาดและให้แสงสว่างอย่างมีประสิทธิภาพอย่างสม่ำเสมอทุก 3-6 เดือน
	ทุกหน่วยในองค์การบริหารส่วนตำบลท่าซอม

	มาตรการ/แนวทางการปฏิบัติ
	หน่วยงานที่
รับผิดชอบ

	3. อุปกรณ์สำนักงาน
    3.1 เครื่องคอมพิวเตอร์
          3.1.1 ปิดหน้าจอคอมพิวเตอร์ในเวลาพักเที่ยง (เวลา 12.00 – 13.00น.) หรือขณะไม่ใช้งานเกินกว่า 15 นาที
          3.1.2 ตั้งโปรแกรมให้คอมพิวเตอร์ปิดหน้าจออัตโนมัติ หากไม่ใช้งานเกินกว่า 15 นาที
          3.1.3 ปิดเครื่องคอมพิวเตอร์หลังเลิกการใช้งานและถอดปลั๊กออก
     3.2 Printer
          3.2.1 ปิดเครื่อง Printer เมื่อไม่ใช้งาน หลังเลิกการใช้งานและถอดปลั๊กออก
          3.2.2 กำหนดจำนวน Printer ให้เหมาะสมกับปริมาณงานและปริมาณคน
          3.2.3 กำหนดแผนจัดหา network Printer เพื่อลดปริมาณ Printer ในแต่ละหน่วยงาน
          3.2.4 ตรวจทางข้อความบนจอภาพให้ถูกต้องก่อนสั่ง Printer Out
     3.3 กระติกน้ำร้อนไฟฟ้า
          3.3.1 การใช้กระติกน้ำร้อนไฟฟ้า ให้ใช้ตามความเหมาะสมหรือเท่าที่จำเป็น
          3.3.2 ใส่น้ำให้พอเหมาะกับความต้องการ และไม่นำน้ำเย็นไปเติมทันที
          3.3.3 ไม่ปล่อยให้น้ำแห้งหรือปล่อยให้ระดับน้ำต่ำกว่าขีดที่กำหนด
          3.3.4 หากจะเปลี่ยนกระติกน้ำร้อนไฟฟ้าควรเลือกใช้รุ่นที่มีฉนวนกันความร้อนที่มีประสิทธิภาพ
          3.3.5 ถอดปลั๊กทุกครั้งเมื่อเลิกใช้งาน
     3.4 ตู้เย็น
          3.4.1 ตรวจสอบขอบยางแม่เหล็ก 4 ด้าน
          3.4.2 ตั้งห่างจากผนัง 15 ซ.ม.
          3.4.3 หากจะเปลี่ยนตู้เย็นควรเลือกตู้เย็นที่มีฉลากประหยัดไฟเบอร์ 5
          3.4.4 ไม่นำของร้อนใส่ตู้เย็น
          3.4.5 ลดการเปิดตู้เย็นโดยไม่จำเป็น
     3.5 โทรทัศน์/เครื่องรับสัญญาณดาวเทียม/วิทยุ
          3.5.1 คำนึงถึงความต้องการ/จำเป็นในการใช้งาน
          3.5.2 ปิดเครื่องและถอดปลั๊กเมื่อไม่ใช้งาน
          3.5.3 ไม่ปรับจอภาพให้สว่างมากเกินไป
          3.5.4 ไม่ปรับแสง เสียง ให้มากเกินไป
     3.6 เครื่องถ่ายเอกสาร
          3.6.1 กดปุ่มพัก (Standby mode) เครื่องถ่ายเอกสารเมื่อใช้งานเสร็จ และหากเครื่องถ่ายเอกสารมีระบบปิดเครื่องอัตโนมัติ (Auto power off) ควรตั้งเวลาหน่วง 30 นาที ก่อนเข้าสู่ระบบประหยัดไฟ
          3.6.2 ถ่ายเอกสารเฉพาะที่จำเป็นเท่านั้น
          3.6.3 ไม่วางเครื่องถ่ายเอกสารไว้ในห้องที่มีเครื่องปรับอากาศ
          3.6.4 ปิดเครื่องถ่ายเอกสารหลังจากเลิกการใช้งานและถอดปลั๊กออก
	ทุกหน่วยในองค์การบริหารส่วนตำบลท่าซอม

	มาตรการ/แนวทางการปฏิบัติ
	หน่วยงานที่
รับผิดชอบ

	4.น้ำมันเชื้อเพลิง
   4.1 ขับขี่ด้วยความเร็วสม่ำเสมอ ในอัตราความเร็วตามที่ พรบ.จราจรทางบก      พ.ศ. 2522 กำหนด (รถบรรทุกดับเบิ้ลแค็บ ในเมืองไม่เกิน 80 กิโลเมตร/ชั่วโมง นอกเมืองไม่เกิน 90 กิโลเมตร/ชั่วโมง)
   4.2 ให้จัดเส้นทางการเดินรถอย่างมีประสิทธิภาพ เช่น หากไปทางเดียวกันให้ใช้รถคันเดียวกัน (Car Pool)
   4.3 กำหนดเวลาการส่งเอกสาร,ไปรษณีย์โดยรถยนต์/รถจักรยานยนต์ ไว้วันละ 2 ครั้ง คือ ช่วงเช้าและช่วงบ่าย
   4.4 ลดการเดินทางที่ไม่จำเป็น โดยใช้การติดต่อผ่านทางระบบ Internet แทน
   4.5 ไม่ติดเครื่องขณะจอดรถคอยและดับเครื่องยนต์ทุกครั้งเมื่อจอดรถเป็นเวลานาน
   4.6 ให้พนักงานขับรถศึกษาเส้นทางก่อนออกเดินทางทุกครั้ง และใช้เส้นทางที่ใกล้และรวดเร็ว
   4.7 ไม่เร่งเครื่องยนต์ก่อนออกรถ และวิ่งไปช้า ๆ แทนการอุ่นเครื่องยนต์
   4.8 ใช้เกียร์ให้สัมพันธ์กับความเร็วรอบของเครื่องยนต์ ไม่เลี้ยงครัชในขณะขับ
   4.9 ปิดเครื่องปรับอากาศในรถยนต์ก่อนถึงที่หมาย 2-3 นาที
   4.10ไม่ควรบรรทุกสิ่งของที่น้ำหนักมากเกินไป หากมีสิ่งของที่ไม่จำเป็นควรนำออก
   4.11ตรวจเช็ครอยรั่วและสิ่งผิดปกติก่อนออกรถ
   4.12ตรวจสอบสภาพรถยนต์ตามระยะเวลาที่กำหนด
   4.13ปลุกจิตสำนึกให้พนักงานขับรถทุกคนขับรถให้ถูกวิธี
   4.14ปรับแต่งเครื่องยนต์/ตรวจเช็คและเติมลมยางให้เหมาะสม
   4.15เติมลมยางให้เหมาะสม ตรวจเช็คและเติมลมยางให้เหมาะสมกับขนาดของรถยนต์
   4.16ทำความสะอาดไส้กรองอากาศอย่างสม่ำเสมอทุก 2,500 กม. หรือทุก 1 เดือน และเปลี่ยนใหม่ทุก 20,000 กม.
	ทุกหน่วยในองค์การบริหารส่วนตำบลท่าซอม

	5. การประหยัดน้ำประปา
    5.1 การเปิดก๊อกน้ำในแต่ละครั้งไม่ควรเปิดก๊อกน้ำไปที่ระดับแรงสูงสุด
    5.2 ปิดก๊อกน้ำให้สนิททุกครั้งหลังเลิกใช้งาน
    5.3 ตรวจสอบการรั่วไหลของท่อ ถ้าพบให้รีบแจ้งเจ้าหน้าที่ให้มาซ่อมแซม
    5.4 ไม่เปิดน้ำทิ้งไว้ขณะล้างภาชนะ
	ทุกหน่วยในองค์การบริหารส่วนตำบลท่าซอม

	6. มาตรการปลุกจิตสำนึก
    6.1 จัดทำป้ายประชาสัมพันธ์รณรงค์ลดใช้พลังงาน
    6.2 ประชาสัมพันธ์มาตรการลดใช้พลังงานผ่าน Website ขององค์การบริหารส่วนตำบลท่าซอม
    6.3 ขอความร่วมมือจากบุคลากรทุกคนในองค์การบริหารส่วนตำบลท่าซอมร่วมรณรงค์ลดการใช้พลังงาน เช่น การปลูกต้นไม้ภายในหน่วยงาน, การแต่งกายให้เหมาะสมกับสภาพภูมิอากาศ
	ทุกหน่วยในองค์การบริหารส่วนตำบลท่าซอม

	7. มาตรการอื่น ๆ
    7.1 การลดใช้กระดาษ ควรนำกระดาษที่ใช้แล้ว 1 หน้า มาทำเอกสารสำเนาหรือเอกสารที่ไม่สำคัญใช้ภายในสำนักงาน
	ทุกหน่วยในองค์การบริหารส่วนตำบลท่าซอม

ประกาศองค์การบริหารส่วนตำบลท่าซอม
เรื่อง  มาตรการประหยัดพลังงานขององค์การบริหารส่วนตำบลท่าซอม
…………………..………………………..….
		ด้วยองค์การบริหารส่วนตำบลท่าซอมได้จัดทำแผนปฏิบัติการการลดใช้พลังงานขององค์การบริหารส่วนตำบลท่าซอม ซึ่งเป็นนโยบายการดำเนินงานด้านการอนุรักษ์พลังงานภายในขององค์การบริหารส่วนตำบลท่าซอม  ตามมติคณะรัฐมนตรี เมื่อวันที่ 20 มีนาคม 2555 เพื่อให้บุคลากรขององค์การบริหารส่วนตำบลท่าซอม มีความตระหนักถึงความสำคัญของการอนุรักษ์พลังงาน  และให้ความร่วมมือลดปริมาณการใช้ไฟฟ้า  น้ำประปาและน้ำมันเชื้อเพลิง  และใช้พลังงานอย่างระมัดระวัง ไม่รั่วไหลสูญเปล่า จึงให้บุคลากรทุกคนในหน่วยงานปฏิบัติตามวิธีการปฏิบัติ  ดังนี้		
		1. การประหยัดไฟฟ้า			
			1.1 ปิดไฟ และเครื่องใช้ไฟฟ้าทุกชนิดเมื่อเลิกงาน หรือออกจากที่ทำงานทุกครั้ง			1.2 เวลาปิด – เปิด เครื่องปรับอากาศ		                
			      ช่วงเช้า    09.00 – 11.30 น.
			      ช่วงบ่าย   13.00 – 16.00 น.			
			1.3 ควรปิดเครื่องปรับอากาศทุกครั้งที่ไม่มีคนอยู่ในห้อง(ในกรณีเกินครึ่งชั่วโมงขึ้นไป)			1.4 ตั้งอุณหภูมิของเครื่องปรับอากาศ ให้อยู่ที่ 25 องศา			
			1.5 ในเวลากลางคืนให้ยามเปิดไฟฟ้าเพื่อให้แสงสว่างเท่าที่จำเป็นเพื่อรักษาความปลอดภัยของอาคารต่าง ๆ ภายในเขตองค์การบริหารส่วนตำบลท่าซอม			
			1.6 ในกรณีที่ไม่ใช้เครื่องถ่ายเอกสารเป็นเวลานาน ๆ ควรปิดเครื่องถ่ายเอกสาร			1.7 ให้กองช่างตรวจสอบอุปกรณ์ไฟฟ้าทุกครั้งถ้ามีการชำรุด  โดยดำเนินการประมาณราคาซ่อมแซม ดูแลรักษาให้อยู่ในสภาพพร้อมใช้งานอยู่เสมอ		
		2. การประหยัดน้ำ			
			2.1 ให้ใช้น้ำอย่างประหยัด  ให้กองช่างหมั่นตรวจสอบการรั่วไหลของน้ำเพื่อลดการสูญเสีย ให้แม่บ้านหมั่นดูแลให้อยู่ในสภาพใช้งานได้ปกติ ถ้ามีอุปกรณ์ใด ๆ ชำรุดให้แจ้งผู้เกี่ยวข้องทราบเพื่อดำเนินการซ่อม			
			2.2 การรดน้ำต้นไม้ควรรดในเวลาเช้า เพราะช่วงเช้าอากาศเย็นทำให้การระเหยของน้ำน้อยลง			
			2.3 การใช้น้ำทำความสะอาดภาชนะหรืออื่น ๆ ควรใช้อย่างประหยัด
		3. การประหยัดเชื้อเพลิง			
			3.1 การไปสั่งของและติดต่อราชการ ควรมีการวางแผนไว้ล่วงหน้า โดยกำหนดเวลาในการจัดซื้อและติดต่อราชการ			
			3.2 ควรใช้โทรศัพท์ โทรสาร และอินเตอร์เน็ต หรือบริการส่งเอกสารแทนการเดินทางไปติดต่อด้วยตนเองเพื่อเป็นการประหยัดน้ำมัน			
			3.3 ให้หมั่นตรวจสภาพรถ		
			3.4 การใช้รถควรออกรถเริ่มต้นด้วยเกียร์ 1

			3.5 ควรขับรถด้วยความเร็วคงที่ไม่เกิน 90 กม./ชม.
			3.6 ควรจัดเส้นทางการเดินรถอย่างมีประสิทธิภาพ เช่น หากไปทางเดียวกันให้ใช้รถคันเดียวกัน
			3.7 การใช้รถทุกครั้งให้เขียนใบขอใช้รถทุกครั้ง โดยให้หัวหน้าอนุญาตตามความเหมาะสม
		จึงประกาศให้ทราบโดยทั่วกัน
	
 ประกาศ  ณ วันที่  19  เดือน  ตุลาคม  พ.ศ. ๒๕62



          (นายธรรมนูญ  ดีทองอ่อน)
          นายกองค์การบริหารส่วนตำบลท่าซอม

